 ወራር ኣንበጣ ዝራኣየሉ እዋን ስሩዕ ኣይኮነን ኣብ ዝተፈላለየ እዋናት ከጋጥም ይኽእል ከምዚ ዓይነት መሬት ዘብርስ ወራር ኣንበጣ መዓት ኣብ ጥንታዊት ግብጺ ኣጋጢሙ ነይሩ ይበሃል ኣብዚ ዝሓለፈ ክፍለ ዘመን ግን ኣብ ዝተፈላለየ እዋናት ተራእዩ ነይሩ ኣብ 1926-1934 1940-1948 1949-1963 1967-1969 ከምኡውን 1986-1986 ፌራ ኣንበጣ ምድረበዳ ከም ዝነበረ ውድብ መግብን ሕርሻን ሕቡራት ሃገራት የረድእ መጠን ዝበልዖ መግቢ ሓደ ብጹሕ ኣንበጣ ምድረበዳ ኣብ መዓልቲ ዳርጋ ክንዲ ነብሱ ዝኸውን መግቢ ይበልዕ ከምቲ ዝተጠቕሰ ሓደ ትርቢዒት ኬሜ ዝሽፍን ዕስለ ድማ ኣስታት 40 ሚልዮን ኣባላት እንተ ኣልዩዎ ማዕረ 35,000 ሰባት ይበልዕ ሓደ ሰብ ኣብ መዓልቲ 2.3 ኪሎ ግራም ዝበልዕ እንተኾይኑ ማለትዩ ብእንስሳታት እንተ ዓቂንናዮ ድማ ማዕረ 20 ኣግማል ወይ 6 ሓራምዝ ናይ ሓደ መዓልቲ መቑነን ይበልዕ ብቦታ ንምግላጹ ዝኣክል ንከተማ ፓሪስ ዝሽፍን ዕስለ ኣንበጣ ምድረበዳ ኣብ መዓልቲ ማዕረ ፍርቂ ህዝቢ ፈረንሳ ይበልዕ ንኣስመራ ዝሽፍን ዕስለ ዳርጋ ናይ ሓደ መዓልቲ ቀለብ ፍርቂ ህዝቢ ኤርትራ ይበልዕ ተባሂሉ ይግመት ብኸመይ ክንቆጻጸሮም ንኽእል? 